Lapse puude raskusastme tuvastamise protsessi algatab lapsevanem.  Tavaliselt teeb lapsevanem seda last raviva arsti soovitusel, kuid seda võib teha ka ilma arsti soovituseta.     Puude raskusastme tuvastamiseks esitab lapsevanem Sotsiaalkindlustusametile (SKA) vormikohase ekspertiisitaotluse. Taotleja võib taotluse täita Sotsiaalkindlustusameti büroos või kodus ja saata selle e-posti või postiga allkirjastatult SKA-le.    Taotluse täitmisel vastab lapsevanem küsimustele, mis puudutavad tema lapse hooldamise ja järelevalve vajadust ning sellest  tulenevaid lisakulusid. Lapsevanem kirjutab taotlusvormile ka last raviva pere- või eriarsti andmed, kellelt SKA küsib kirjalikult teavet (10 päeva jooksul) lapse terviseseisundi kohta. Kui last ravib pidevalt mitu arsti, küsib SKA andmeid mitmelt arstilt.    SKA küsib lapse terviseseisundi kirjelduse arstilt, kelle andmed on ekspertiisitaotluses nimetatud. Arst koostab vormikohase terviseseisundi kirjelduse ja esitab selle SKA-le (15 päeva vastuse saatmiseks). Kui SKA vajab veel täiendavat infot arstilt, siis küsib (10 päeva jooksul) ja arst vastab (10 päeva jooksul).    Kui puude tuvastamiseks vajalikud dokumendid on kogutud, edastab SKA need ekspertarstile (10 päeva jooksul). Puude raskusastme tuvastamise otsuse teeb SKA 15 päeva jooksul, alates piisavate andmete saamisest otsuse tegemiseks. Otsuse aluseks on SKA ekspertarsti arvamus/hinnang.  Ekspertarsti hinnangu aluseks on: